CELEX: 62019CN0517
Language: el
Date: 2019-07-08 00:00:00
Title: Υπόθεση C-517/19 P: Αναίρεση που άσκησαν στις 8 Ιουλίου 2019 οι Maria Alvarez y Bejarano κ.λπ. κατά της αποφάσεως που εξέδωσε το Γενικό Δικαστήριο (όγδοο τμήμα) στις 30 Απριλίου 2019 στις συνεκδικασθείσες υποθέσεις T-516/16 και T-536/16, Alvarez y Bejarano κ.λπ. κατά Επιτροπής

21.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/14
            
         
      Αναίρεση που άσκησαν στις 8 Ιουλίου 2019 οι Maria Alvarez y Bejarano κ.λπ. κατά της αποφάσεως που εξέδωσε το Γενικό Δικαστήριο (όγδοο τμήμα) στις 30 Απριλίου 2019 στις συνεκδικασθείσες υποθέσεις T-516/16 και T-536/16, Alvarez y Bejarano κ.λπ. κατά Επιτροπής
      (Υπόθεση C-517/19 P)
      (2019/C 357/20)
      Γλώσσα διαδικασίας: η γαλλική
      
         Διάδικοι
      
      
         Αναιρεσείοντες: Maria Alvarez y Bejarano, Ana-Maria Enescu, Lucian Micu, Angelica Livia Salanta, Svetla Shulga, Soldimar Urena de Poznanski, Angela Vakalis, Luz Anamaria Chu, Marli Bertolete, Maria Castro Capcha, Hassan Orfe El, Evelyne Vandevoorde (εκπρόσωποι: S. Orlandi, T. Martin, δικηγόροι)
      
         Λοιποί διάδικοι στην αναιρετική διαδικασία: Ευρωπαϊκή Επιτροπή, Συμβούλιο της Ευρωπαϊκής Ένωσης, Ευρωπαϊκό Κοινοβούλιο
      
         Αιτήματα
      
      Οι αναιρεσείοντες ζητούν από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση·
               
            
                  —
               
               
                  να ακυρώσει την απόφαση περί μη χορήγησης στους αναιρεσείοντες οδοιπορικής άδειας ή επιστροφής των ετήσιων εξόδων ταξιδίου από το έτος 2014·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Οι αναιρεσείοντες προβάλλουν ότι στην αναιρεσιβαλλόμενη απόφαση εμφιλοχώρησε πολλαπλή νομική πλάνη.
      Πρώτον, το Γενικό Δικαστήριο υπέπεσε σε πλάνη περί το δίκαιο στις σκέψεις 67 και 75 της αναιρεσιβαλλόμενης απόφασης περιορίζοντας την έκταση του δικαστικού ελέγχου τον οποίο καλείται να ασκεί όταν πρόκειται για «πρόδηλες» περιπτώσεις.
      Δεύτερον, το Γενικό Δικαστήριο υπέπεσε σε πλάνη περί το δίκαιο στις σκέψεις 70 έως 73 της αναιρεσιβαλλόμενης απόφασης κρίνοντας ότι οι αναιρεσείοντες δεν τελούσαν σε συγκρίσιμη κατάσταση με εκείνη των υπαλλήλων που διατήρησαν το ευεργέτημα της οδοιπορικής άδειας και της επιστροφής των ετήσιων εξόδων ταξιδίου τους.
      Τρίτον, το Γενικό Δικαστήριο υπέπεσε σε πλάνη περί το δίκαιο κρίνοντας στις σκέψεις 69 και 80 έως 86 της αναιρεσιβαλλόμενης απόφασης ότι η επίδικη ρύθμιση δεν παραβιάζει την αρχή της αναλογικότητας.